stanford-oval/wikipedia huggingface dataset:
Miska Haakana
Diskografia

Singlet:
Metafora (2020)
Latinobängeri (2020)
HardKikkeli (2020)
Jonnet Ei Muista (2020)
Pönttö (2019)
Kyntää Ja Soutaa (2019)
Paskalla (2016)
Hyllyvät Melonit (2015)
Kullikikkeli (2015)
Parodiat
Mäkkisafkaa (Applause Parodia) (2013)
Teeppä Siitto (Despacito Parodia) (2017)
UFFIGANG (Gucci Gang Parodia) (2018)
Filmografia > Elokuvat

| Vuosi | Elokuva | Rooli |
| --- | --- | --- |
| 2018 | Hölmö nuori sydän | Määttä |
| 2022 | Pohjolan satoa | Ville |
Filmografia > Sarjat

| Vuosi | Sarja | Rooli |
| --- | --- | --- |
| 2022–2024 | Salatut elämät | JP Kokko |
Sigrid Granfelt

Sigrid Granfelt: Vuohia rantakalliolla (1898).
Sigrid Maria Granfelt (2. heinäkuuta 1868 Turku – 29. maaliskuuta 1942 Helsinki) oli suomalainen taidemaalari ja keramiikkataiteilija.
Granfeltin vanhemmat olivat Turun hovioikeuden varapresidentti Otto Fabian Nimrod Granfelt (1818–1878) ja Fanny Georgina Karolina de Besche (1835–1901). Hän opiskeli Suomen Taideyhdistyksen piirustuskoulussa vuosina 1886–1889. Pariisissa Académie Colarossissa 1890–1892 ja 1895–1896, Pariisissa Delaclairen oppilaana 1895–1896 sekä Calderonin eläinmaalariakatemiassa Lontoossa 1898–1899 ja Münchenin ja Dachaun eläinmaalariakatemioissa. Hän osallistui Suomen Taiteilijain näyttelyihin vuosina 1894, 1895, 1896, 1897, 1898, 1899, 1902 ja 1905. Granfelt toimi maanviljelijänä Ahvenanmaalla jossa hän omisti Husön tilan Bergössä vuosina 1910–1940. Ahvenanmaalla hän alkoi työskennellä myös keramiikan parissa ja toimi myös keramiikkakurssien opettajana.
Teoksia

Makaava koira : öljymaalaus. 1894
Mäntyjä merenrannalla : öljymaalaus. 1895
Mänty kalliolla : öljymaalaus. 1898
Kirjankuvituksia

Carlo Collodi : Pinocchios äfventyr : berättelse om en marionett ; auktoriserad öfversättning från italienskan af Aline Pipping. Helios, Helsingfors 1904 (vain kansikuva)
Hilja Tavaststjerna : För barnen : sagor ; med teckningar af Sigrid Granfelt. Helios, Helsingfors 1906
Palkinnot

II palkinto dukaattikilpailussa 1894
II palkinto dukaattikilpailussa 1898
Aiheesta muualla

Suomalaisen kuvataiteen bibliografia : Sigrid Granfelt
Mustatikli

| Mustatikli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Peipot Fringillidae
Suku::  Vihervarpuset Spinus
Laji::  atratus
Kaksiosainen nimi
 Spinus atratus  (Lafresnaye & D'Orbigny, 1837) 
Synonyymit
 Carduelis atrata 
Infobox OKNimi-testi OKIUCN-testi OK: 
Mustatikli (Spinus atratus) on tiklien sukuun kuuluva eteläamerikkalainen varpuslintu.
Levinneisyys

Mustatikliä tavataan Argentiinassa, Boliviassa, Chilessä ja Perussa. Lajia on kuvattu melko yleiseksi, mutta laikuttaisesti esiintyväksi. Se on luokiteltu elinvoimaiseksi.
Shikisai Moment

| Skikisai Moment Antic Cafe |
| --- | --- | --- |

Studioalbumin tiedot
 Julkaistu: 9. marraskuuta 2005
 Tyylilaji: pop rock
 Kesto: 51.17
Antic Cafen muut julkaisut
| Amedama Rock 2005 | Skikisai Moment 2005 | Magnya Carta 2006 |
Shikisai Moment on Antic Cafen esikoisalbumi, joka julkaistiin 9. marraskuuta 2005.
Kappaleet

| --- | --- |
 CD Opening (Shikisai Ver.)  Merrymaking  Escapism (Shikisai Ver.)  Ippatsu Gyakuten Renai Game  Golden Wing  Rinne no Tsumi  Omocha  Tekesuta Kousen  Nyappy in the World  1/2  Wagamama Koushinkyouku  My Favourite Beat (hidden track) :  DVD Antic Room no.1  Wagamama Kōshinkyoku (Music video)  Antic Room no.2  Tekesuta Kousen (Music video)  Antic Room no.3  Escapism (Music video)  Antic Room no.4  Merrymaking (Music video)
Muusikoiden.net

Muusikoiden.net on suomalainen ja suomenkielinen musiikin ammattilaisille, harrastelijoille ja kuluttajille tarkoitettu Internet-yhteisö.
Muusikoiden.netin tarina alkoi Turussa vuonna 1997, kun Juhani Paaso päätti perustaa Vanities-sivuston. Sivustolla oli kotimaisten tabulatuurien ja lyriikoiden osasto, Wanted-yhtyehakupalsta ja vähän myöhemmin myös keskustelu. Vanities-konsepti jäi kuitenkin pieneksi, ja Paaso perustikin pian puhtaalta pöydältä uuden palvelun, joka sai nimekseen Muusikoiden.net.
Paason visio lujittui entisestään, kun mukaan tuli ohjelmistosuunnittelija Markus Petäjä vastaamaan palvelun teknisestä toteutuksesta. Sivusto toteutettiin PHP-ohjelmointikielellä MySQL-tietokantaa käyttäen. Muusikoiden.netin ensimmäinen versio avattiin 14. tammikuuta 2000.
Ylläpitäjät kehittivät palvelua aktiivisesti ja julkaisivat uudistetun version lähes vuosittain. Sivuja pyörittämään hankittiin marraskuun alussa 2002 ensimmäinen oma palvelin, nyt jatkuvasti kasvava palvelu työllistää kaksi rinnakkaista palvelinta. Sivuston ylläpitäjät maksoivat ensimmäiset vuodet kaiken omista taskuistaan, kunnes syyskuun lopulla 2004 sivuston ylläpito siirtyi Muusikoiden.Net ry:n nimiin, joka vastaa sen kuluista ja järjestää jäsenilleen tapahtumia.
Muusikoiden.net on yli kolmella miljoonalla viikoittaisella sivunäytöllään Suomen suurin ei-kaupallinen musiikkiaiheinen sivusto. Rekisteröityneitä jäseniä on yli 150 000. Muusikoiden.net voitti maaliskuun 2003 lopussa järjestetyssä Suomen suurimmassa The Big One -digimediakilpailussa Kultaisen Pikselin parhaasta ei-kaupallisesta verkkopalvelusta. Samana vuonna Turun kaupungin nuorisoasiainkeskus myönsi Muusikoiden.netille promoottoristipendin. Kyseinen stipendi myönnetään vuosittain turkulaiselle musiikkikulttuuria elävöittäneelle henkilölle tai taholle.
Sivuston ympärille on syntynyt myös ympäri Suomea isompia ja pienempiä kokoontumisia, joissa Muusikoiden.netin ylläpito ja jäsenistö ovat viettäneet aikaa yhteisen musiikinteon, keskustelujen ja viihtymisen merkeissä. Tämä on ollut monelle hyvän sivuston parasta antia. Ensimmäinen suurempi, monipäiväinen miitti eli sivujen käyttäjien tapaaminen tapahtui Lohjalla vuoden 2001 syyskuussa. Tästä on syntynyt jokavuotinen perinne, järjestelyvastuun vaihtuessa Muusikoiden.netin aktiivisten jäsenten kesken. Muusikoiden.netin aktiivijäsenet ovat myös edustaneet sivustoa Salibandyn Rock SM -kisoissa, sekä tukeneet yhtyeitä järjestämällä keikkoja Operaatio:Live ry:n nimissä.
Vuonna 2011 ylläpito aloitti Muusikoiden.net aiheisten videoiden sarjan Muusikoiden.net TV:ssä, joka muun muassa esittelee sivuston jäsenten musiikkivideoita eri soittolistoilla sekä käsittelee yleisesti sivustoa ja musiikkia koskevia asioita.
Aiheesta muualla

Muusikoiden.net
Maihinnousu.net - Muusikoiden.netin musiikkipalvelin
Muusikoiden.net TV
Apulanta - Kotisivu - Tabulatuureja
Sokosti

Sokosti lounaasta Sokostinojan varresta nähtynä.
Sokosti on Saariselän tuntureista korkein. Se sijaitsee Urho Kekkosen kansallispuistossa, Luirojärven itäpuolella Sodankylän kunnan alueella. Sokostilla on useita sivuhuippuja ja sen korkein laki on 718 metrin korkeudessa. Sokosti on suosittu vaellus- ja retkeilykohde. Se kuuluu UK-puisto-Sompio-Kemihaara-Natura 2000 -luonnonsuojelualueeseen. Etäisyys Luirojärvelle on noin kuusi kilometriä ja korkeusero Luirojärven pintaan noin 435 metriä.
Muutakin on kierretty kuin tahkoa

| ”Muutakin on kierretty kuin tahkoa” Irwin Goodman |
| --- | --- | --- |

Singlen tiedot
 Albumilta: Reteesti vaan
 A-puoli: ”Ryysyranta”
 Äänitetty : 1967
 Julkaistu: 1967
 Tyylilaji: folk
 Kesto: 02.41
 Levy-yhtiö: Fazer Finnlevy
Irwin Goodmanin muut singlet
| ”Äiti” 1967 | ”Muutakin on kierretty kuin tahkoa” 1967 | ”Kun ei rahat riitä!” 1967 |
Muutakin on kierretty kuin tahkoa on Irwin Goodmanin kappale joka julkaistiin vuonna 1967. Sen on sanoittanut Emil Retee. Se on osa "Ryysyranta" EP- kokoelmaa. Se julkaistiin vuonna 1968 albumilla Reteesti vaan.
Instrumentaaliversio

Vuonna 1996 Folk-Williams niminen artisti jollain tavalla poisti laulun kappaleesta ja julkaisi kappaleen uudelleen instrumentaalina. Ilmeisesti se on "muisto Irwin Goodmanille" niinkuin sen alkuperäisessä kansikuvassa luki. Ei tiedetä miksi mutta tätä laulua ei ole koskaan julkaistu fyysisenä äänenä. Se on voitu ladata tietokoneelle. Laulua ei enää voi ladata netistä vaan ilmeisesti (epävarmaa) vuoden 2008 jälkeen kun SoundCloud julkaistiin, Folk-Williams on julkaissut sen sinne ja jotenkin laulu on kadonnut muualta.
Miska Humaloja

| Miska Humaloja> Henkilötiedot |
| --- | --- |
Syntynyt: 15. toukokuuta 1991 (ikä 33) Pyhäjärvi, Suomi
Kansalaisuus:   Suomi
Jääkiekkoilija
Lempinimi:  Mishka, Mise, El junior
Pelipaikka:  keskushyökkääjä
Maila:  vasen
Pituus:  182 cm
Paino:  90 kg
Seura
Seura:  Pyhäjärven Pohti
Sarja:  III-divisioona
Pelaajaura
Pääsarjaura:  2015–
Aik. seurat:  Hokki (Mestis)   Kärpät (SML)   KalPa (SML)   Herning Blue Fox (Tanska)
Miska Humaloja (s. 15. toukokuuta 1991 Pyhäjärvi) on suomalainen jääkiekkoilija, joka pelaa kaudella 2023–2023 III-divisioonassa Pyhäjärven Pohdissa. Hän on pelipaikaltaan keskushyökkääjä, mutta Humaloja osaa pelata myös laidassa.
Pelityyli

KalPan päävalmentaja Tommi Miettisen mukaan Humaloja on vahva kahden suunnan keskushyökkääjä, joka pystyy pelaamaan useissa eri rooleissa, minkä lisäksi hän on vahva aloittaja ja hyvä vääntäjä niin maalin edustalla kuin kulmissa.
Muuta

Humaloja valmistui ylioppilaaksi Pyhäjärven lukiosta keväällä 2010.
Sokoto (osavaltio)

| Sokoto |
| --- | --- |

 Sijainti
 Koordinaatit: 13°05′N, 5°15′E 
Valtio:  Nigeria
Hallinto:  
 – hallinnollinen keskus:  Sokoto
Pinta-ala:  25 973 km²
Väkiluku (2006):  3,7 miljoonaa
Kansat:  fulanit hausat
Uskonnot:  islam
Aikavyöhyke:  UTC+1
Sokoto on  yksi Nigerian 36 osavaltiosta.  Se sijaitsee maan luoteisnurkassa. Sokoton pinta-ala on 25 973 neliökilometriä. Vuoden 2006 väestönlaskennan alustavien tulosten mukaan Sokotossa oli noin 3 697 000 asukasta. Suurimmat  väestöryhmät  ovat hausat ja fulanit, suurin osa väestöstä on muslimeja.
Sokoton  pääkaupunki on Sokoto, joka on ikivanha kaupunki ja toimi aikanaan Sokoton kalifaatin hallintokaupunkina. Suurin osa osavaltiosta kuuluu kuivaan Sahelin alueeseen; sitä ympäröivät savanni ja yksittäiset kukkulat. Maanviljelystä voidaan harjoittaa Sokoto-joen tulva-alueella.
Soilwork

| Soilwork |
| --- | --- |

 Soilwork esiintymässä Festimadissa Madridissa.
Tiedot
Toiminnassa:  1995–
Tyylilaji:  melodinen death metal
Kotipaikka:   Helsingborg, Ruotsi
Laulukieli:  englanti
Jäsenet:  Sylvain Coudret, kitara (2008–)  Rasmus Ehrnborn, basso (2022–)  Sven Karlsson, kosketinsoitin (2001–)  Björn ”Speed” Strid, laulu (1995–)  Bastian Thusgaard, rummut (2016–)  Simon Johansson, kitara (2023–) 
Entiset jäsenet:  Daniel Antonsson, kitara (2006–2008)  Carl-Gustav Döös, basso (1995–1997)  Ola Frenning, kitara (1998–2008)  Carlos del Olmo Holmberg, kosketinsoitin (1998–2001)  Jimmy Persson, rummut (1995–1998)  Henry Ranta, rummut (1998–2003)  Ludvig Svartz, kitara (1995–1998)  Mattias Svensson, kitara (1995–1997)  Ola Flink, basso (1998–2015)  Dirk Verbeuren, rummut (2004–2016)  Peter Wichers, kitara (1995–2005, 2008–2012)  David Andersson, kitara (2012–2022) 
Levy-yhtiö:  Nuclear Blast  
Aiheesta muualla
soilwork.org
Infobox OKNimi-testi OK: 
Soilwork on ruotsalainen melodista death metalia soittava yhtye, jonka kotipaikka on Helsingborg.
Historia

Soilwork perustettiin vuonna 1995, jolloin se oli vielä nimeltään Inferior Breed. Vuonna 1996 yhtye vaihtoi nimensä Soilworkiksi, joka kuvasti enemmän heidän musiikkiaan. Soilworkin musiikissa kuullaan niin sanottua Göteborg-metallia sekä groovaavia kitarariffejä 1980-luvun heavy metalin tyyliin. 
Yhtyeen ainoa alkuperäisjäsen on laulaja Björn ”Speed” Strid.
Vuonna 2003 Soilwork alkoi saada kaupallista menestystä myös Yhdysvalloissa, kun albumi Figure Number Five ylsi Billboardin uusien artistien Heatseekers-listan sijalle 43. Albumi Sworn to a Great Divide julkaistiin 19. lokakuuta 2007 ja sijoittui Billboard 200 -listalla sijalle 148.
14. syyskuuta 2022 Soilwork kertoi kitaristi David Anderssonin kuolleen 47-vuotiaana alkoholi- ja mielenterveysongelmien takia.
Jäsenet

Sylvain Coudret – kitara (2008–)
Rasmus Ehrnborn – basso (2022–)
Sven Karlsson – kosketinsoittimet (2001–)
Björn ”Speed” Strid – laulu (1995–)
Bastian Thusgaard – rummut (2016–)
Simon Johansson – kitara (2023–)
Jäsenet > Entiset jäsenet

Daniel Antonsson – kitara (2006–2008)
Carl-Gustav Döös – basso (1995–1997)
Ola Flink – basso (1998–2015)
Ola Frenning – kitara (1998–2008)
Carlos del Olmo Holmberg – kosketinsoittimet (1998–2001)
Jimmy Persson – rummut (1995–1998)
Henry Ranta – rummut (1998–2003)
Dirk Verbeuren – rummut (2004–2016)
Ludvig Svartz – kitara (1995–1998)
Mattias Svensson – kitara (1995–1997)
Peter Wichers – kitara (1995–2005, 2008–2012)
David Andersson – kitara (2012–2022; menehtyi syyskuussa 2022)
Markus Wibom – basso (2015–2017)
Taylor Nordberg – basso (2017–2022)
Jäsenet > Sessiojäsenet

David Andersson – kitara (2006)
Richard Evensand – rummut (2003–2004)
Andreas Holma – kitara (2006)
Diskografia

| --- | --- |
 Studioalbumit Steelbath Suicide (1998)  The Chainheart Machine (2000)  A Predator’s Portrait (2001)  Natural Born Chaos (2002)  Figure Number Five (2003)  Stabbing the Drama (2005)  Sworn to a Great Divide (2007)  The Panic Broadcast (2010)  The Living Infinite (2013)  The Ride Majestic (2015)  Verkligheten (2019)  Övergivenheten (2022) Kokoelma-albumit The Sledgehammer Files: The Best of Soilwork 1998–2008 (2010)  Death Resonance (2016) :  Livealbumit Live in the Heart of Helsinki (2015) EP:t The Early Chapters (2004)  Beyond the Infinite (2014)  Underworld (2019)  A Whisp of the Atlantic (2020) Demot In Dreams We Fall into the Eternal Lake (1997) Singlet ”As We Speak” (2002)  ”Black Star Deceiver” (2002)  ”Light the Torch” (2003)  ”Rejection Role” (2003)  ”Stabbing the Drama” (2005)  ”Nerve” (2005)  ”Exile” (2007)  ”Let This River Flow” (2010)  ”Spectrum of Eternity” (2013)  ”This Momentary Bliss” (2013)  ”Rise Above the Sentiment” (2013)  ”Long Live the Misanthrope” (2013)  ”The Ride Majestic” (2015)  ”Arrival” (2018)  ”Full Moon Shoals” (2018)  ”Stålfågel” (2018)  ”Övergivenheten” (2022)  ”Nous Sommes La Guerre” (2022)  ”Dreams Of Nowhere” (2022)  ”Spirit of No Return” (2024)
Aiheesta muualla

Wikimedia Commonsissa on kuvia tai muita tiedostoja aiheesta .
Soilworkin virallinen sivusto (englanniksi)
Soilwork Myspacessa (englanniksi)
Soilwork Encyclopaedia Metallumissa (englanniksi)
Mustataustainen omakuva

| Mustataustainen omakuva |
| --- | --- |

Nimi:  Mustataustainen omakuva
Tekijä:  Helene Schjerfbeck
Valmistumisvuosi:  1915
Taiteenlaji:  Omakuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  45,50  cm
Leveys:  36,00  cm
Kokoelma:  Kansallisgalleria
Sijainti:  Ateneum
Helene Schjerfbeck
Maalauksia
Hjördis | Hälytys | Mustataustainen omakuva | Omakuva, valoa ja varjoa | Ovi | Ryöväri paratiisin portilla | Sininauhainen tyttö | Tanssiaiskengät | Toipilas | Tyttö hiekkakuopassa | Äitini
Artikkeleita
Constantin Guys | Einar Reuter | Magnus Schjerfbeck | Gösta Stenman | Helena Westermarck | Maria Wiik
Mustataustainen omakuva on suomalaisen taiteilijan Helene Schjerfbeckin (1862–1946) öljyvärein kankaalle maalaama teos vuodelta 1915. Tämän työn, kooltaan 45,5×36 cm, Suomen Taideyhdistys tilasi edellisenä vuonna Schjerfbeckiltä ja se ostettiin vuonna 1915. Se kuuluu Ateneumin taidemuseon Hallonbladin kokoelmiin.
Helene Schjerfbeck maalasi Mustataustainen omakuva -maalauksen modernistisella tyylillä intensiivisesti, yksinkertaisesti. Hän punnitsi sekä haki siihen lisätehoa näkyvistä siveltimenjäljistä. Schjerfbeck kirjoitti nimensä näkyviin maalauksen taustalle tavalla, joka pohjaa renessanssiajan muotokuviin.
Muotokuvassa voidaan nähdä myös pysty leuka, punaiset läikät poskilla, sieraimissa ja korvilla, keimaileva hiuskiehkura, avoimet silmät, päättäväinen suu sekä punainen purkki siveltimineen. Ne kaikki kuvaavat elämää ja maalausintoa.
Maalauksen historiaa

Mustataustainen omakuva on tilaustyö. Suomen Taideyhdistys tilasi sen ja yhdeksän muun taiteilijan omakuvat johtokuntansa seinälle edellisenä vuonna. Schjerfbeck oli joukon ainoa nainen.
Helene Schjerfbeck maalasi elämänsä aikana noin neljäkymmentä omakuvaa. Hänet tunnetaankin kansainvälisesti etenkin niistä. Mustataustaisessa omakuvassa olevasta nimikirjoituksesta taiteilija itse kirjoitti ystävälleen sen muistuttavan hautakirjoitusta. Hän valmisti kuvasta myös vesiväriversion.
Aiheesta muualla

Teos Suomen Kansallisgallerian sivuilla: Kokoelmat: Mustataustainen omakuva.  (Arkistoitu – Internet Archive)
Shikari (koira)

| Shikari> Avaintiedot |
| --- | --- |
Alkuperämaa:   Intia
Määrä:  harvinainen
Alkuperäinen käyttö:  vahtikoira
Nykyinen käyttö:  vahti- ja metsästyskoira
Muita nimityksiä:  Shikari Dog
FCI-luokitus:  ei FCI-rotu
Ulkonäkö
Säkäkorkeus:  yli 91 cm
Shikari on intialainen koirarotu. Sillä ei ole FCI:n tunnustusta.
Ulkonäkö

Shikari muistuttaa ulkoisesti intianpaariakoiraa. Se on erittäin vahva. Säkäkorkeus on paljon yli 91 cm, ja se on siten säkäkorkeudeltaan suurimpia koirarotuja.
Alkuperä

Rotu on kotoisin Himalajan vuoristosta, Kumaonin alueelta Uttarakhandin osavaltiosta. Intialaisen koira-asiantuntija W. V. Somanin mukaan se polveutuisi vuorisudesta, mutta Desmond Morris kyseenalaistaa väitteen: ei ole olemassa todisteita siitä, että vuorisutta olisi koskaan kesytetty, ja lisäksi se ei edes kuulu Canis-sukuun. Morriksen mukaan shikari onkin todennäköisemmin paikallisen paariakoiran jälkeläinen. Sitä käytetään ennen kaikkea vartiointiin, mutta myös metsästykseen.
Mäntyaratti

| Mäntyaratti |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Suku::  Mäntyaratit Rhynchopsitta
Laji::  pachyrhyncha
Kaksiosainen nimi
 Rhynchopsitta pachyrhyncha  (Swainson), 1827 
Katso myös
   Mäntyaratti Wikispeciesissä   Mäntyaratti Commonsissa 
Infobox OKNimi-testi OKIUCN-testi OK: 
Mäntyaratti (Rhynchopsitta pachyrhyncha) on Meksikon kotoperäinen papukaija, joka elää Sierra Madre Occidentalin ylänköalueella. Isomäntyarattia pidettiin aikaisemmin sen alalajina. William John Swainson kuvaili lajin holotyypin Meksikon tasangoilta 1827.
Mormonien tabernaakkelikuoro

Mormonien tabernaakkelikuoro esiintymässä.
Mormonien tabernaakkelikuoro on yhdysvaltalainen Salt Lake Cityssä, Utahissa kotipaikkaansa pitävä kuoro. Kuoro koostuu 360 Myöhempien aikojen pyhien liikkeeseen kuuluvasta laulajasta. Kuorolla on oma radio-ohjelmansa Music and the Spoken Word, jota on esitetty vuodesta 1929 alkaen. Kuoro on saanut nimensä Salt Laken tabernaakkelin mukaan.
Aiheesta muualla

Kuvia tai muita tiedostoja aiheesta Mormonien tabernaakkelikuoro Wikimedia Commonsissa
Muse Watson

Muse Watson
Muse Watson (s. 20. heinäkuuta 1948) on yhdysvaltalainen näyttelijä. Hän aloitti uransa teatterissa ja jatkoi vuodesta 1989 alkaen elokuvissa ja televisiossa.
Elokuvia

Sommersby (1993)
Uskottomasti sinun (Something to Talk About, 1995)
Ammattitappajat (Assassins, 1997)
Tiedän, mitä teit viime kesänä -sarja
Televisiosarjoja

Indiana Jones Junior
Kunnian miehet
Matlock
NCIS Rikostutkijat
Walker, Texasista
Pako
Aiheesta muualla

Muse Watsonin sivusto (englanniksi)
Muse Watson Internet Movie Databasessa. (englanniksi)
Mos Def

| Yasiin Bey |
| --- | --- |
 Mos Def esiintymässä Ilosaarirockissa vuonna 2012.
Henkilötiedot
Syntynyt: 11. joulukuuta 1973 (ikä 50) Brooklyn, New York, New York, Yhdysvallat
Ammatti:  rap-artisti, laulaja, näyttelijä, runoilija
Muusikko
Taiteilijanimi:  Mos Def, Yasiin Bey
Laulukielet:  englanti
Aktiivisena:  1996-
Tyylilajit:  rap
Soittimet:  laulu, rummut, piano, basso
Yhtyeet:  Reflection Eternal, Black Star
Levy-yhtiöt:  Rawkus Records Geffen Blacksmith Records / Warner Bros. Records
  [ Muokkaa Wikidatassa ] [ ohje ]  
Yasiin Bey, aiemmin Mos Def, oikealta nimeltään Dante Terrell Smith, (s. 11. joulukuuta 1973 Brooklyn, New York, New York) on yhdysvaltalainen näyttelijä ja rap-artisti. Hänet tunnetaan muun muassa elokuvista Brown Sugar (2002), Civil Brand (2002), The Italian Job (2003), The Woodsman (2004), Pienten sydänten pelastajat (2004), Linnunradan käsikirja liftareille (2005), 16 Blocks (2006), Cadillac Records (2008), Be Kind Rewind (2008) ja Uusia alkuja (2013).
Näyttelijäntyöstään Yasiin Bey on ollut Golden Globe- ja Emmy-ehdokkaana. Hän on myös ollut ehdolla Grammy-palkinnon saajaksi musiikistaan.
Yksityiselämä

Smith varttui Brooklynissa Bedford-Stuyvesantin alueella.
Smith oli naimisissa Maria Yepesin kanssa vuodet 1996–2006. Smithillä on yhteensä kuusi lasta, joista kaksi Maria Yepesin kanssa.
Diskografia > Albumit

1998: Black Star (Talib Kwelin kanssa)
1999: Black on Both Sides
2004: The New Danger
2006: True Magic
2009: The Ecstatic
Diskografia > Singlet

| Vuosi | Single | Listasijoitus> U.S. R&B | Listasijoitus> U.S. Rap | Albumilta |
| --- | --- | --- | --- | --- |
| 1999 | "Ms. Fat Booty" | 54 | 20 | Black on Both Sides |
| 1999 | "Umi Says" | — | — | Black on Both Sides |
| 2001 | "Jam on It" | — | 23 | Underground Airplay Version 1.0 |
| 2002 | "Brown Sugar (Extra Sweet)" | 95 | — | Brown Sugar soundtrack |
| 2004 | "Sex, Love & Money" / "Ghetto Rock" | 90 | — | The New Danger |
| 2005 | "Sunshine" | — | — | The New Danger |
| 2006 | "Undeniable" | 31 | — | True Magic |
| 2008 | "Life in Marvelous Times" | — | — | The Ecstatic |
| 2009 | "Quiet Dog" | — | — | The Ecstatic |
| 2009 | "Supermagic" | — | — | The Ecstatic |
| 2009 | "History" | — | — | The Ecstatic |
Palkinnot

Black Reel (2005, 2008)
Ehdokkuudet

Image Award (2003, 2005, 2009)
Black Reel (2003, 2004, 2005, 2008)
Black Movie Award (2006)
Golden Globe (2005)
Golden Satellite Award (2005)
Teen Choice Award (2003, 2005)
Emmy (2004)
Breaktrough Award (2004)
Aiheesta muualla

Wikimedia Commonsissa on kuvia tai muita tiedostoja aiheesta .
Mos Def Myspacessa (englanniksi)
Mos Def Internet Movie Databasessa. (englanniksi)
Muzaffarpur

| Muzaffarpur |
| --- | --- |

 Muzaffarpur
 Koordinaatit: 26.07°N, 85.45°E 
Valtio:  Intia
Osavaltio:  Bihar
Piirikunta:  Muzaffarpurin piirikunta
Infobox OKVirheellinen NIMI-arvo: 
Muzaffarpur on kaupunki Pohjois-Intiassa Biharin osavaltiossa. Vuonna 2011 siellä oli 396 590 asukasta, joka teki siitä osavaltionsa neljänneksi suurimman kaupungin.
Kaupunki tunnetaan litsi-hedelmistä. Se sijaitsee Himalajalta valuvan joen rannoilla. Joen tuoman kosteuden ja ravinteiden takia alue on rehevää ja hedelmällistä. Ilmasto on mantereinen: kesällä kuuma (yli +45 astetta) ja kostea, monsuunikaudella sateinen ja talvella kylmä.
Shiki

| Shiki (志木市) |
| --- | --- |
 Yanasejoki Shikissä
 lippu:  symboli
 Shikin sijainti Saitaman prefektuurissa
 Shiki
 Koordinaatit: 35°50′12″N, 139°34′49″E 
Valtio:  Japani
Alue:  Kantō
Prefektuuri:  Saitaman prefektuuri
Pinta-ala:  
 – Kokonaispinta-ala:  9,05 km²
Väkiluku (09/2020):  76 455
 – Väestötiheys:  8 448,1 as./km²
Symbolit:  
 – Puu:  Osmanthus fragrans
 – Kukka:  Alppiruusu
 
 http://www.city.shiki.lg.jp/ 
Infobox OKVirheellinen NIMI-arvo: 
Shiki (jap. 志木市, Shiki-shi) on Japanin kaupunki Honshūn saarella Kantōn alueella Saitaman prefektuurissa. Se sijaitsee sisämaassa prefektuurin kaakkoisosassa Musashinon ylängöllä. Kaupungin koillisrajalla virtaa Arajoki. Shikissä on 76 455 asukasta (syyskuussa 2020) ja sen pinta-ala on 9,05 neliökilometriä.
Shiki kehittyi Edo-kaudella 1600–1800-luvuilla Shingashijoen varren markkinapaikkana ja jokisatamana. Meiji-restauraation jälkeen aiemmin tärkeä vesiväylä menetti merkityksensä rautateiden rakentamisen myötä, mutta 1960-luvulta lähtien Shiki on kasvanut voimakkaasti yhtenä Suur-Tokion metropolialueen lukuisista esikaupungeista. Vuodesta 1955 paikkakunta tunnettiin nimellä Adachi (足立), mutta se muutti nimensä takaisin Shikiksi saadessaan kaupunkioikeudet vuonna 1970. Kaupunkiin on sijoittunut muun muassa koneteollisuutta.
Shikiä palvelee Tōbu-rautateiden Tōjō-päälinja. Sille ajetaan junavuoroja myös Tōkyō metron Yūrakuchō-linjalta.